સરદાર સરોવર નિગમની વડોદરા સ્થિત કચેરીમાં ફરજ બજાવતા મૂળ રાજકોટના ઇજનેર ફરજ પર અનિયમિત હોવાના કારણે નિગમ દ્વારા ફટકારેલી નોટિસના જવાબમાં પોતે ભગવાન હોવાનો દાવો કર્યો હતો. આ જવાબમાં તેમણે જણાવ્યું હતું કે, હું ભગવાન વિષ્ણુનો દસમો અવતાર કલ્કિ અવતાર છું. હું ફીફ્થ ડાયમેન્શન યાની કી તુરીયાતીત (માયાની પેલે પાર બ્રહ્મ સાથે એક થઇ જવાની અવસ્થા) અવસ્થામાં રહીને સાધના કરીને વૈશ્વિક ચેતનામાં પરિવર્તનનું કાર્ય કરું છું. આ કાર્ય હું ઓફિસમાં બેસીને કરી શકું નહીં. આથી ઓફિસમાં ભૌતિક રીતે હાજર રહેતો નથી. કલ્કિનો દાવો કરનાર આ અધિકારીને શો-કોઝ નોટિસ પાઠવી છે.